Forțele ucrainene au doborât 29 de drone kamikaze Shahed lansate de ruși pe timpul nopții
Data publicării:
Rusia a lansat 29 de drone kamikaze Shahed în mai multe regiuni din Ucraina, noaptea trecută. Forțele Aeriene ucrainene au anunțat că toate aparatele au fost doborâte, relatează Kyiv Independent. Duminică, cel puţin cinci persoane au fost ucise şi 16 rănite, într-o zonă de recreere din afara oraşului Harkov, în urma unor lovituri aeriene rusești.
Rusia ar fi lansat dronele din regiunile Primorsko-Akhtarsk și Kursk din Rusia.
Trupele Moscovei au atacat, de asemenea, Ucraina cu o rachetă balistică Iskander-M lansată din Harkov, se arată în raport.
Apărarea Ucrainei a doborât toate dronele rusești deasupra regiunilor Odesa, Nikolaiev, Poltava și Liov.
Consecințele depline ale atacurilor nu au fost încă determinate.
Cel puţin cinci persoane au fost ucise şi 16 rănite duminică, în afara oraşului Harkov, în urma unor lovituri aeriene rusești, a anunţat de primarul din Harkov, Igor Terehov.
„Exploziile auzite la Harkov în jurul prânzului s-au produs într-o suburbie din apropiere. Două rachete ruse au lovit un centru de recreere unde oamenii se relaxau, ucigând cinci persoane şi rănind alte 16”, a afirmat el pe reţeaua de mesagerie Telegram.
Corespondenţii Reuters au văzut zona de recreere distrusă după ce salvatorii de la faţa locului spun că a fost o explozie puternică, urmată de o a doua 15-20 de minute mai târziu.
În ultimele luni, Rusia a intensificat atacurile împotriva infrastructurii energetice a Ucrainei, lansând atacuri masive cu drone și rachete care au vizat instalații critice.